## Pravilnik o naknadama za iskorištavanje fonograma

### NN 116/2000 (22.11.2000.), Pravilnik o naknadama za iskorištavanje fonograma

# HRVATSKA DISKOGRAFSKA UDRUGA

**2246**

Na teme­lju
članka 120a. Zakona o autorskom pravu (»Narodne novine 9/99), utvrđenog člankom
19. Zakona o izmjenama i dopunama Zakona o autorskom pravu (»Narodne novine«
76/99), Upravni odbor Hrvatske diskografske udruge (u nastavku: HDU) na svojoj
sjednici od 4. ve­ljače 2000. donio je

## PRAVILNIK

### O NAKNADAMA ZA ISKORIŠTAVANJE FONOGRAMA

Članak 1.

Za emitiranje,
priopćavanje javnosti i druge oblike iskorištavanja (u nastavku. iskorištava­nje)
fonograma koje štiti HDU, osim iskorištavanja od korisnika s kojima HDU ima
sklopljen poseban ugovor kojim se dozvoljava iskorištavanje i uređuje plaćanje
naknada, plaća se naknada po Tarifi naknada za emitiranje, priopćavanje
javnosti i druge oblike iskorištavanja fonograma (u nastavku: Tarifa) koja je
sastavni dio ovog pravilnika.

Naknadu iz stavka 1. ovog članka naplaćuje HDU.

Naknadu naplaćenu na dobrotvornim priredbama
organiziranim u humanitarne svrhe na kojima se koriste fonogrami HDU će uplatiti
na račun humanitarne organizacije u čiju je korist priredba organizirana, bez
odbitka troškova naplate, uz uvjet da izvođači nastupaju besplatno, da su
ispunjene sve pretpostavke da bi se priredba smatrala dobrovoljnom i
humanitarnom te da organizator u službenom programu navede HDU kao sudionika na
tim priredbama.

Članak 2.

Naknada se
plaća u slučaju kada se fonogram koji je stavljen u promet koristi za emitira­nje
preko radija ili televizije ili drugo priopćavanje javnosti (sekundarno korište­nje).

Naknada se ne
plaća za iskorištavanje fonograma:

1) radi
nastave i u obliku nastave – ako se ne naplaćuju ulaznice i ako nema drugih
naplata

2) na školskim
svečanostima – ako je ulaz besplatan

3) pri
izvještavanju o tekućim događajima uz kratke odlomke izvedbe.

Članak 3.

Fonogramom se,
prema ovom pravilniku, smatra svako isključivo zvučno fiksira­nje zvukova
izvedbe ili drugih zvukova.

Članak 4.

Izvedba u živo
uz glazbenu pratnju (djelomičnu ili u cijelosti) sa fonograma (playback), ili
bilo koju drugu vrstu pratnje sa fonograma, smatra se iskorištavanjem
fonograma.

Članak 5.

Mehaničkom
glazbom, prema ovom pravilniku, smatra se glazba koja se izvodi sredstvima za
mehaničku i digitalnu reprodukciju (gramofon, CD, glazbeni automat, magnetofon,
kasetofon, radioaparat, televizor, videoaparat ili bilo koje postojeće ili
buduće sredstvo ili sustav za reprodukciju zvuka i/ili slike).

Članak 6.

Naknada za
iskorištavanje fonograma u određenim tarifnim kategorijama utvrđuje se u
bodovima, a vrijednost boda iskazuje se u kunama.

Vrijednost
boda i iznose naknada u Tarifi utvrđuje Upravni odbor HDU, a stupaju na snagu
danom donošenja odluke.

Članak 7.

Korisnik je dužan HDU u predviđenom roku dostaviti istinite i točne
podatke koji služe kao osnova za utvrđivanje i raspodjelu naknade.

Ako korisnik
ne dostavi istinite i točne podatke iz stavka 1. ovog članka, visina naknade
utvrđuje se trostruko od najvećeg iznosa naknade navedene u odgovarajućem
tarifnom broju.

Članak 8.

Ako se na
jednoj priredbi ili kod jednog korisnika koristi više aparata za izvedbu
mehaničke glazbe, naknada se plaća posebno za svaki aparat.

Članak 9.

Korisnik plaća
naknadu bez obzira na to tko je vlasnik aparata ili instrumenta.

Korisnik je
dužan HDU omogućiti uvid u dokumentaciju koja služi kao osnova za utvrđiva­nje
elemenata pri raspodjeli naknada.

Članak 10.

Ako je prostor
(ugostiteljska radnja, hotel, diskoklub, diskobar, noćni klub, noćni bar,
prijevozno sredstvo, stadion i sl.) dan u zakup, zakupodavac je obvezan platiti
Tarifom određenu naknadu za iskorištavanje fonograma, ako ugovorom o zakupu
nije izričito određeno da naknadu plaća zakupac.

U slučaju da
zakupac ne izvrši ugovorom o zakupu preuzetu obvezu plaća­nja naknade za
iskorištavanje fonograma, zakupodavac odgovara solidarno za plaćanje naknade za
iskorištavanje fonograma.

Odredba iz
gornjeg stavka odnosi se i na sredstva za mehaničku reprodukciju te na zakup­ljene
telefonske brojeve.

Članak 11.

Ako posebnim
ugovorom nije drukčije određeno, organizacije za radio i tv difuziju plaćaju
naknadu prema odgovarajućem tarifnom broju ovisno o pretplati, prihodima od
promidžbenog programa i drugim prihodima.

Članak 12.

Ako posebnim
ugovorom nije drukčije određeno, za emitiranje, priopćavanje javnosti i
iskorištavanje fonograma preko telefona plaća se naknada prema odgovarajućem
tarifnom broju ovisno o broju registriranih impulsa.

Članak 13.

Ovaj pravilnik
stupa na snagu danom donošenja, a primjenjuje se od 1. siječ­nja 2000.

Zagreb, 4.
veljače 2000.

Predsjednik
Hrvatske diskografske udruge
**Miroslav Škoro,** v. r.

Pravilnik, NN 116/2000-2246